ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								Dňa 25. januára 2006
								K materiálu č. 1229/2006
								K bodu č. 28

S T A N O V I S K O
k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 433/2000 Z. z., ktorým  ustanovujú podrobnosti o technických požiadavkách na účinnosť a postupoch posudzovania zhody teplovodných kotlov spaľujúcich kvapalné palivá alebo plynné palivá v znení neskorších predpisov

I.                                                             
    Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 433/2000 Z. z., ktorým  ustanovujú podrobnosti o technických požiadavkách na účinnosť a postupoch posudzovania zhody teplovodných kotlov spaľujúcich kvapalné palivá alebo plynné palivá v znení neskorších predpisov predkladdá na rokovanie  vlády predseda Úradu pre normalizáciu, metrológiu a skúšobníctvo Slovenskej republiky Arpád Gonda na základe na základe splnomocnenia v § 9 ods. 3 a § 12 ods. 8 zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.

II.
Predloženým návrhom sa do právneho poriadku Slovenskej republiky preberá smernica Európskeho parlamentu a Rady 1992/42/ES z 21. mája 1992 o požiadavkách na účinnosť nových teplovodných kotlov na kvapalné palivá alebo plynné palivá. 

                                                        III.	

Materiál sa na rokovanie vlády predkladá na základe odporúčania Legislatívnej  rady vlády Slovenskej republiky zo dňa 17. januára 2006. Po prerokovaní návrhu nariadenia vlády Slovenskej republiky, ktorým sa ustanovujú podrobnosti o technických požiadavkách  na účinnosť teplovodných kotlov spaľujúcich kvapalné palivá alebo plynné palivá a o postupoch posudzovania ich zhody predkladateľovi odporučila vzhľadom na navrhovanú účinnosť nariadenia predložiť na rokovanie vlády dva samostatné materiály, čo predkladateľ akceptoval. 

IV.

Sekcia vládnej legislatívy Úradu vlády Slovenskej republiky odporúča vláde Slovenskej republiky návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 433/2000 Z. z., ktorým sa ustanovujú podrobnosti o technických požiadavkách na účinnosť a postupoch posudzovania zhody teplovodných kotlov spaľujúcich kvapalné palivá alebo plynné palivá v znení neskorších predpisov schváliť po zapracovaní týchto pripomienok:

K bodu 1
Predložku „V“ v bode 1 je potrebné vypustiť.

K bodu 2
Slovo „názvu“ je potrebné nahradiť slovom „nadpisu“.

K Čl. II
Je potrebné vypustiť označenie Čl. II a predmetné ustanovenie uviesť  ako tretí bod novely nariadenia vlády č. 433/2000 Z. z. takto :
„ 3. Za § 9 sa vkladá § 9a, ktorý znie : „ Týmto nariadením vlády sa zrušuje nariadenie vlády ...“.“
 Následne je potrebné prečíslovať Čl. III.

Bratislava 24. januára 2006
Vypracovali:  D. Mochnacká
	K. Gališinová

									Štefan G r m a n
									generálny riaditeľ
   								    sekcie vládnej legislatívy